# Veileder barnehage - PPT Nord-Østerdal (rev. februar 2021)

**Til hjelp for utfylling av henvisningskjema,**

**jamfør punkter i henvisningsskjemaet med samme nummer.**

## Når det er barnehagen som sender henvisning til PP- tjenesten, skal det skje i samarbeid med foreldrene. Foreldrene skal gi sin beskrivelse i punkt 2, og de skal lese igjennom for så å skrive under. Foreldrene må samtykke, før kommunen kan foreta en sakkyndig vurdering av barnet. (Jamfør Barnehageloven § 32 og veileder Spesialpedagogisk hjelp.)

## 1: Henvisningsgrunn

Grunnlag for henvisning, prioriter hvis barnet har flere vansker. Viktig at saken er drøftet innad i barnehagen og med PPT før henvisning.

## 2: Kort beskrivelse av utfordringene

Beskriv kort hva som er utfordringene i barnehagehverdagen, jamfør henvisningsgrunn. Viktig å få med foreldrenes beskrivelse av utfordringene. Barnehagebarn kan ha vansker med å beskrive med ord, da beskriver dere kort hva dere har observert i forhold til beskrivelse av utfordringer (dere blir barnets stemme) - om blant annet barnet er utilpass i ulike settinger i barnehagehverdagen. Det blir mer utfylt senere i henvisningen.

## 3: Pedagogisk rapport – barnets utvikling (beskriv både styrker og utfordringer)

For informasjon og kartlegging viser vi til de ulike kartleggingsskjemaene (se punkt 4), og det må være sendt med kartlegginger rundt de vanskene dere henviser for. I tillegg beskriv mer detaljert det som ikke kommer frem i kartleggingsskjemaene.

## 3a: Sosial og emosjonell fungering.

Beskrivelse av:

* Oppmerksomhet og konsentrasjon (utholdenhet, impulsivitet, initiativ, ta imot beskjeder, planlegge/følge planer/aktiviteter, strukturerte/ustrukturerte situasjoner, overgangssituasjoner), samspill med barn, samspill med voksne, initiativ til kontakt og opprettholde vennskap, rolletaking i lek/rolle i barnegruppa, mestring av spilleregler/lekekoder, glede/trivsel/humor, empati, Selvhevdelse/selvstendighet.
* Selvregulering: Impulskontroll Sinnemestring, frustrasjonsterskel, temperament
  + Hvordan utrykker barnet følelser; redd, glad, lei seg, sint mv.
  + Evne til å gi utrykk for vanskelige ting og søker trøst
  + Mimikk, kroppsspråk – følelsesmessige uttrykk
  + Reaksjoner på overganger, brudd på rutiner, uventede hendelser
  + Tilknytning til voksne og barn.

## 3b: Fysisk fungering

Beskrivelse av:

* Vurdering av syn og hørsel.
* Barnets helse.
* Selvstendighet i daglige aktiviteter.
* Kroppsbeherskelse, grov- og finmotorikk/øye-hånd koordinasjon.
* Aktivitet i lek/fysiske utfordringer: aktiv/passiv, kroppsbevegelse (hoppe, gå, løpe, m.m.) koordinasjon og grep.
* Evt. andre instanser inne (fysioterapeut, ergoterapeut, helsesykepleier, fastlege, BUP, Habiliteringtjenesten, Statped,)

## 3c: Faglig vurdering (Utviklingsnivå - barnehage)

Beskrivelse av:

* Samhandling gjennom kroppsspråk, blikkontakt og lyder. Turtaking.
* Kommunikasjon med voksne og barn.
* Språkforståelse.
* Begreper.
* Tall og antall.
* Form og farge.
* Utvikling av talespråk. Gi eksempler.

Tilleggsinformasjon om minoritetsspråklige barn

* Familiære forhold, flyktninger, evt. andre forhold. Hvor lenge har barnet bodd i Norge? Hvor lenge har barnet gått i barnehagen?
* Språklig utvikling og kommunikasjon: Se punkter under «Språklig kompetanse».
* Hvilke språk møter og bruker barnet i sine forskjellige miljøer? Hva er hovedspråket hjemme? Snakker barnet forskjellige språk hjemme? Har mor og far samme morsmål?
* Norskkompetanse: Her viser vi til kartleggingsverktøy som TRAS uten aldersinndeling.
* Andre relevante beskrivelser/opplysninger.

## 3d: Rammebetingelser

Kort beskrivelse av systemet rundt barnet. Er barnet hver dag i barnehage (evt. hvilke dager), tidspunkt på dagen, voksentetthet og gruppestørrelse, evt. andre behov i barnegruppa. Kompetanse blant personalet på avdelingen, sosialt klima/relasjoner, og lignende.

## 4: Hva slags undersøkelse/kartlegging er gjort?

Disse kartleggingene krever ingen sertifisering, men det kreves at man setter seg inn i hvordan de gjennomføres.

TRAS (Tidlig Registering Av Språk, finnes også uten aldersinndeling), Alle med (Språkutvikling, lek, sosio-emosjonell utvikling, hverdagsaktiviteter, trivsel og sansemotorisk utvikling), Nya Sit (vurdere barns mestring til å forstå det norske språket), Begrepsforståelse (delt inn i 12 kategorier), «Å by opp barnet til dans» (for de minste barna), EYMSC (Early Years Movement Skills Checklist – indentifisere motoriske vansker i barnehagealder), observasjoner, evt. andre kartlegginger.

## 5: Hvilke tiltak er prøvd – tidsrom – evaluering?

Tiltak skal være utprøvd, og det skal settes inn tiltak ut ifra det nivået barnet er på. Beskriv også effekten av de ulike tiltakene som er igangsatt. Denne listen er ikke utfyllende, bare eksempler.

Beskrivelse av tiltak som er prøvd ut i forhold til sosial og emosjonell fungering:

Tett samarbeid med foreldrene, mindre grupper, vært i rollelek med barnet over en periode, omorganisering av personalet, systematisk arbeid med sosial kompetanse, brukt pedagogiske verktøy (eks: Start og Første steg, mitt valg, Grønne tanker – glade barn, Du og jeg og vi to!, osv., økt fagkunnskapen blant personalet om tilknytning, trygghetssirkel, veiledning, drøftinger med PPT, osv.)

Beskrivelse av tiltak som er prøvd ut i forhold til fysisk fungering:

Tett samarbeid med foreldrene, tilpasset lys/lyd/ plassering/ hjelpemidler/digitale hjelpemidler (apper og lignede). Tatt kontakt med helsesykepleier/fysioterapeut/ergoterapeut.

Beskrivelse av tiltak som er prøvd ut i forhold til faglig fungering (Utviklingsnivå, språk og kommunikasjon – barnehage):

Tett samarbeid med foreldrene, jobbet i små grupper, jobbet over tid med begreper gjennom systematisk arbeid, kompetanseløft i forhold til de voksne som språklige rollemodeller, (tydelige beskjeder, en og en beskjed, osv.), brukt bildestøtte/tegnstøtte, logopedisk trening, osv.

## 6: Hva ønskes utført av PPT?

Jamfør PPT sitt mandat, som er en rådgivende og veiledende instans. Ønskes observasjon, kartlegginger, rådgivning/veiledning (personalet/foreldre), mer kompetanse rundt barnets vansker, utredninger (da videre henvisning til Habiliteringstjeneste, BUP (Barne og ungdomspykiatri), Statped (syn/hørsel, sammensatte vansker)

## 7: Mål for oppdraget: barnet, hjemmet, barnehagen.

Beskriv hva som er målet, her i samarbeid med foreldrene til barnet.

## Henvisende instans

Navn på styrer og hvilken barnehage.

Navn på kontaktperson er pedagogisk leder på avdelingen til barnet, evt. også hvis det er spesialpedagog som er inne på arbeidet rundt barnet.

## Underskrifter

Henvisningen skal skrives under av **begge** foreldrene når begge har foreldreansvar, unntak hvis bare den ene forelderen har foreldreansvar.

«Alle barn som blir født fra og med 1. januar 2020 får i utgangspunktet foreldre med felles foreldreansvar. Dette gjelder både barn som har gifte foreldre, barn som har samboende foreldre og barn som har foreldre som ikke bor sammen. Før 2020 har mor hatt foreldreansvaret alene dersom foreldrene ikke var gift eller bodde sammen ved barnets fødsel.» <https://www.regjeringen.no/no/tema/familie-og-barn/innsiktsartikler/foreldreskap/foreldre-som-far-barn-utenfor-samliv-far-automatisk-foreldreansvaret-sammen/id2677292/>